પ્રાપ્ત માહિતી અનુસાર, શહેરમાં દોઢેક મહિનાનાં સમયગાળા બાદ મ્યુનિ.તંત્ર દ્વારા ફરી દબાણ હટાવ ઝુંબેશ આદરવામાં આવી છે. જેમાં નવા દક્ષિણ પશ્ચિમ ઝોનમાં સરખેજ સાણંદ હાઇવે ઉપર સાબર હોટલ સામે આવેલી મોતીમહેલ હોટલને પણ નોટિસ ફટકારવામાં આવતાં તેનાં માલિકે જાતે જ માલસામાન કાઢીને તોડવાની શરૂઆત કરી હોવાનું ડે.એસ્ટેટ ઓફિસર ચૈતન્યભાઇ શાહે જણાવ્યું હતું. આ ઉપરાંત સાણંદ-સરખેજ હાઇવે ટીપી રોડમાં ૩ ગોડાઉન અને ૧૩ છાપરા તોડી પાડવામાં આવ્યા હતા. જ્યારે જોધપુર ચાર રસ્તા પાસે ઇન્દિરા પાર્ક સોસાયટીમાં ગેરકાયદે બાંધકામ તોડવાની સાથે સાથે જાહેર માર્ગો ઉપરથી ૨૩ નંગ જુદા જુદા પ્રકારનાં દબાણો ઉપાડી લેવાયાં હતા..